projecte-aina/dolly3k_ca huggingface dataset:
Pregunta: Quins components cal tenir per construir un ordinador?
Resposta: Necessitaràs els components següents, com a mínim, per construir un ordinador:
* Placa base.
* Processador (CPU).
* Emmagatzematge (disc dur o SSD).
* Memòria (RAM).
* Carcassa.
* Ventiladors de CPU o unitat de refrigeració.
* Font d'alimentació.
* GPU (opcional).
Pregunta: Per què el futbol és tan popular?
Resposta: El futbol es juga a tots els racons del món, des de camps professionals fins a carrerons. Per jugar-hi, només cal una pilota rodona i uns pals per indicar els gols. No es pot dir el mateix d'altres esports que habitualment requereixen equipaments o espais especialitzats. A causa d'aquesta accessibilitat, el món ha presenciat que molts grans talents futbolístics provenen de diferents nacions i orígens socioeconòmics.

És un esport d'equip increïblement impredictible. Irònicament, sovint els menys afavorits han desafiat les probabilitats de guanyar i les han superat. És un esport bonic de veure, ja que dona lloc a moments d'habilitat individual o de joc d'equip que poden canviar completament el resultat d'un partit.

És per tots aquests motius, entre molts altres, que el futbol és l'esport més popular del món i se'l sol anomenar "el joc bonic".
Pregunta: Sortiràs a passejar avui?
Resposta: Avui segur que surto a passejar, fa un temps fantàstic! Aquests últims dies de pluja no han estat els millors, però ara tinc les energies renovades, així que seria una llàstima quedar-me a casa.
Pregunta: Com puc espessir ràpidament un plat sense afegir-hi nata ni midó?
Resposta: A tothom li agraden els plats espessos i cremosos. Com a exemple, els cigrons amb patates i curri, si es couen, es poden diluir el mateix dia. Perquè el plat quedi espès, treu-ne uns quants cigrons bullits, passa'ls per la picadora i afegeix-los a la mescla.
Per tant, com a resposta simple, pots utilitzar un agent espessidor que provingui del mateix plat que tens pensat cuinar.
Pregunta: Digue'm una dada curiosa.
Resposta: Cal tenir molt bon cor per ser donant d'òrgans.
Pregunta: Què diuen els cabells llargs d'una dona?
Resposta: La gent considerava que les dones de cabells llargs i les de cabells curts eren igual de segures i independents, tot i que les dones amb els cabells llargs es percebien com a més femenines. La percepció era que les dones de cabells llargs posseïen qualitats que, tradicionalment, hem associat a la feminitat: passivitat, empatia.
Pregunta: Quins són els tres cítrics originals?
Resposta: Contràriament a la creença popular, els tres cítrics originals són la mandarina, el pomelo i el poncem. La resta de fruites populars, com la taronja amarga, la llimona o l'aranja, són totes híbrides.
Pregunta: Pensa diferents tipus de pastissos que es poden servir per sopar.
Resposta: Per sopar es poden servir molts tipus diferents de pastissos. Alguns pastissos que van bé amb el sopar són el pastís de poma, el pastís de nous pacanes, el pastís de carbassa, el pastís de llima i el pastís de coco. Hi ha molts tipus de pastissos segons el que busquis.
Pregunta: Em pots dir quins dels següents són dies i quins són mesos? Dilluns, dimarts, dimecres, octubre, març, febrer.
Resposta: Dilluns, dimarts i dimecres són dies, mentre que octubre, març i febrer són mesos.
Pregunta: Escriu una recepta per fer massa de pizza.
Resposta: Barreja:
250 ml d'aigua tèbia
Llevat 
1 culleradeta de sal
2 culleradetes d'oli d'oliva
500 g de farina de blat

fins que quedi una massa consistent i deixa-la reposar com a mínim 2 hores.
Pregunta: Classifica els músculs següents segons siguin del braç o de la cama: quàdriceps, bíceps, tríceps, avantbraç i panxell.
Resposta: Quàdriceps: cama.
Bíceps: braç.
Tríceps: braç.
Avantbraç: braç.
Panxell: cama.
Pregunta: Quina mesura és del sistema mètric o de l’imperial: polzada, mil·límetres.
Resposta: Polzada és imperial, mil·límetres és mètric.
Pregunta: Explica'm una història.
Resposta: Tots tenim una galleda invisible. Quan la galleda és plena, estem contents. Quan és buida, estem tristos. El més interessant és que només podem omplir la galleda fent bones accions i ajudant els altres. Quan fem una bona acció per a algú, la meva galleda s'omple, però també la de l'altra persona. Quan faig una mala acció amb algú, aleshores la meva galleda es buida i també la de l'altra persona. Així doncs, mentre ens seguim omplint les galledes els uns als altres, tots podrem ser feliços.
Pregunta: Per què és important la sal a la cuina?
Resposta: La sal és un condiment clau a la cuina. Quan s'afegeix sal als aliments o fins i tot a les begudes, potencia el gust d'altres ingredients i ajuda a amplificar els sabors subtils que d'altra manera es perdrien. Tot i que la sal per si sola pot resultar monòtona i embafadora, afegir-ne una quantitat moderada al menjar ajudarà a realçar els sabors dels altres ingredients. Els cuiners poden triar entre una gran varietat de tipus de sal. La sal de taula o sal comuna sol ser de cristalls fins, mentre que la popular sal caixer sol adoptar formes més grans i planes que fan que sigui més fàcil d’agafar, pessigar i empolvorar per condimentar aliments. Independentment del tipus de sal, la sal comuna és químicament el clorur de sodi, o NaCl.
Pregunta: Classifica cadascuna de les següents formes d'energia segons si són renovables o no renovables: carbó, solar, eòlica, gas natural, nuclear, hidroelèctrica, petroli.
Resposta: Carbó: no renovable. Solar: renovable. Eòlica: renovable. Gas natural: no renovable. Nuclear: no renovable. Hidroelèctrica: renovable. Petroli: no renovable.
Pregunta: Què és un hat trick d'hoquei gel?
Resposta: Quan un jugador marca tres gols en un partit, normalment cau una pluja de barrets a la pista gel llançats pels aficionats (sobretot si el jugador és de l'equip local). Un hat trick natural és quan un jugador marca tres gols consecutius en un partit.
Pregunta: Com es pot planificar un entrenament de futbol?
Resposta: En primer lloc, l'equip s'ha de canviar i posar-se l’equipament de futbol. En funció de les condicions meteorològiques, també s'han de calçar les vambes de futbol adequades. Poden ser amb tacs de goma o tacs d'acer. És millor portar vambes d'interior al pavelló i tacs curts per a camps durs. El primer pas de l'entrenament és escalfar i, tot seguit, fer estiraments per preparar els músculs per als moviments ràpids. Després cal practicar exercicis de passada i de xut. Finalment, es pot fer un joc per mantenir la diversió. I per acabar, cal tornar a fer estiraments i córrer una mica.
Pregunta: Quins són els beneficis d'una dieta alta en proteïnes?
Resposta: Les dietes altes en proteïnes poden tenir molts beneficis. D'una banda, si el que busques és incrementar la musculació, les proteïnes t’hi poden ajudar, ja que una dieta alta en proteïnes pot fer augmentar el creixement muscular. A més, els àpats rics en proteïnes poden ajudar les persones a tenir sensació de sacietat durant més temps, cosa que pot servir per reduir els àpats, amb la pèrdua de pes conseqüent.
Pregunta: Si volguéssim practicar esports de pilota, a quins d'aquests podríem jugar: futbol, futbol americà, natació, snowboard, esquí, beisbol.
Resposta: El futbol, el futbol americà i el beisbol són esports que es juguen amb pilota, mentre que la natació, l'snowboard i l'esquí, no.
Pregunta: Quins dels següents nombres són nombre reals: -200, -1,5, -1, 0, 1, 1,5, 200, pi, e, sqrt(-1)?
Resposta: Els nombres reals de la llista són: -200, -1,5, -1, 0, 1, 1,5, 200, pi, e.
Pregunta: Per què els nois consentits són les pitjors parelles?
Resposta: Els nens consentits acaben sent parelles horribles perquè mai no acaben de madurar fins que esdevenen adults plenament funcionals. Es van criar pensant que són el centre de l'univers. Les seves mares els van fer creure que no s’equivocaven mai. Per tant, no van aprendre a tenir en compte els sentiments dels altres. Van aprendre que, passés el que passés, la mare sempre hi seria per netejar les seves merdes, de manera literal i figurada. També els van rentar la roba fins als vint anys. No saben com fer coses bàsiques a casa, com ara bullir un ou, fer un arròs, o recollir el que embruten. Un senyal inequívoc d’un nen consentit: en tornar a casa amb la compra, obre el que vol i deixa tots els envasos de plàstic a la taula de la cuina. No li molesta. Literalment, no veu les escombraries que deixa al seu voltant. Els nens consentits no saben com pagar les factures, ni gestionar els comptes corrents o fer la compra, ni moltes altres coses. Aquests comportaments, però, són símbols d'una deficiència molt més profunda: la seva intel·ligència emocional és pràcticament nul·la. Normalment, un nen consentit triga dècades a arribar a ser un adult plenament funcional i ser una parella acceptable. Això només pot passar si està disposat a admetre les seves mancances i intentar cada dia ser millor persona.
Pregunta: Quin és el millor moment del dia per estudiar?
Resposta: Al matí. Perquè la teva ment està més fresca.
Pregunta: Fes una llista amb vinyetes d’espais fàcils per a persones autistes al lloc de treball.
Resposta:  - Auriculars amb cancel·lació de soroll.
- Control de la il·luminació: atenuació de les llums, llum de làmpada en lloc de llums de sostre, i possibilitat de deixar entrar o reduir la llum natural.
- Adequar una sala tranquil·la sense estímuls sensorials per poder descansar o fer feina de manera individual.
- Permetre mascotes a l'oficina.
Pregunta: Quina diferència hi ha entre it's i its?
Resposta: "It's" és una contracció de "it is" (això és), mentre que "its" (el seu) és el pronom possessiu d’"it".
Pregunta: Argumenta perquè els grans models lingüístics no són conscients.
Resposta: Els grans models de llenguatge s’han dissenyat per ser conscients, de manera que sembla poc probable que la consciència sorgeixi com un efecte secundari no volgut, o com a propietat emergent, d'aquests models.
Pregunta: Dona'm cinc consells per practicar un discurs.
Resposta: (1) Escriu el discurs a mà. L'escriptura a mà pot ajudar-te a memoritzar el text.
(2) Escriu un esquema molt breu de 5 punts, amb una o dues línies clau que vulguis destacar. Si ets capaç de recordar-les, podràs acabar d’omplir la resta.
(3) Practica el discurs en una situació inusual, com ara davant d'una paret en blanc o enmig d'un camp. Si pots fer el discurs sense perdre el fil, també podràs fer-lo amb públic.
(4) Grava els assajos i escolta’n les gravacions. És recomanable fer-ho amb vídeo perquè puguis veure els gestos i el llenguatge corporal.
(5) Practica de manera exagerada: parla més fort del que creus que cal, acompanya el discurs gestos amb les mans vistosos i lents i parla més lentament del que tens previst fer-ho.
Pregunta: En donar exemples de què és un verb i què és un substantiu, digues quina d'aquestes paraules pertany a cada categoria: lentament, netejar, ordenadament, completament, saltar, cridar, dormir, parlar, desesperadament.
Resposta: Netejar, saltar, cridar, dormir i parlar són verbs. Lentament, ordenadament, plenament i desesperadament són adverbis.
Pregunta: Quina és la millor manera d’arribar d’un lloc a un altre?
Resposta: El terme "millor" és relatiu segons les preferències i circumstàncies individuals. En general, la manera d’anar d'un lloc a un altre depèn de diversos factors, com ara la distància entre els dos llocs, els mitjans de transport disponibles i la quantitat de diners que estàs disposat a gastar. També hi ha altres factors que cal tenir en compte són si tens un mitjà de transport preferit, així com el temps estàs disposat a dedicar per fer el viatge en qüestió. Les opcions de transport més barates poden requerir més temps.

Alguns dels mitjans de transport que hi ha són l’avió, el tren, el vaixell o el ferri, l’autobús i el cotxe, però no a tot arreu hi ha tots aquests mitjans de transport disponibles. Normalment, si els dos llocs estan relativament a prop l'un de l'altre, l’autobús i el tren poden ser una bona opció. Si no hi ha bona combinació de transport públic entre aquests dos llocs, el cotxe pot ser una alternativa raonable. En algunes circumstàncies, quan la distància entre els dos llocs és molt curta, de menys de cinc kilòmetres aproximadament, caminar pot ser la millor opció. Això, per descomptat, depèn de la capacitat i voluntat que tinguis de fer aquesta distància a peu.

Si els dos llocs estan relativament lluny, generalment a més de 300 km, l’avió podria ser una bona opció.
Pregunta: Què és una hipòtesi de mercat eficaç?
Resposta: La hipòtesi del mercat eficaç postula que els mercats convergeixen en un preu just amb tota la informació està disponible generalment per al mercat. Per tant, tenint en compte que tota la informació està disponible de forma general, no és gaire lògic que qualsevol persona pugui vèncer el mercat.
Pregunta: Com trobar parella?
Resposta: Trobar parella és una qüestió vital. La gent s'enamora de maneres molt diferents. Algunes persones començaran una relació amb una amistat després de conèixer-se durant anys, mentre que altres s’enamoraran d’algú que era completament desconegut. Hi ha persones que confien completament en la serendipitat per conèixer persones, mentre que d’altres fan servir aplicacions de cites per trobar una parella potencial amb propòsits clars. No hi ha una manera correcta d'iniciar una relació, si bé una relació equivocada pot ser perjudicial per a les dues parts. Per això, cal que et prenguis el teu temps i no et precipitis en una nova relació. Alguns consells per trobar parella: 
1. Participa en més activitats per conèixer gent. Un bon començament podria ser, per exemple, anar a classes dirigides al gimnàs, clubs on practicar la teva afició, fer voluntariat i anar festes poden ser un bon començament.
2. Demana a les teves amistats que et presentin algun noi o noia que coneguin. Les amistats poden ser una font fiable, ja que comparteixen una història i experiència similars.
3. Sigues amable, honest i servicial amb totes les persones que coneixes. Això pot ajudar-te a construir una bona reputació al teu cercle d'amics i, en conseqüència, és més probable que la gent se senti atreta per tu.
4. Intenta conèixer bé la persona abans de començar a progressar en una relació romàntica. Algunes persones poden ser molt diferents com a amistat i com a parella. És millor passar més temps quedant i anar coneixent més coses de la seva vida abans de prendre una decisió.
Pregunta: La direcció d’operacions és una bona professió?
Resposta: Sí.
Pregunta: Digues quines de les següents activitats són emocionants i quines relaxants.
Resposta:  - Llegir: relaxant.
- Pujar en una muntanya russa: emocionant.
- Estirar-se en una hamaca: relaxant.
- Jugar a paintball: emocionant.
- Fer curses de karts: emocionant.
- Esquiar: emocionant.
- Veure un programa de cuina: relaxant.
- Fer una migdiada: relaxant.J2324
Pregunta: Com puc gestionar la solitud a la meva vida?
Resposta: El primer pas per gestionar la solitud i la depressió és observar els patrons desencadenants i comprendre’n la causa. Un cop identificat el bloc temporal, intentem compartimentar els sentiments i pensaments retrospectius. Omple aquests blocs temporals o moments del dia amb activitats útils com ara fer una activitat física, fer esport, cuinar o provar de fer una activitat que no hagis fet mai i posar-t’hi de ple, perquè no hi hagi espai per a pensaments retrospectius que t’ocupin a la ment. Planifica el cap de setmana i les nits amb activitats per desconnectar. Tria una afició que t'interessi. Intenta anar a actes o trobades a través de diversos fòrums fora del teu cercle de la feina o amb una persona d’un entorn totalment diferent.
Pregunta: Classifica segons sigui fibra sintètica o natural.
Resposta: Llana, polièster, cotó, seda, niló, aramida, jute.
Pregunta: Enumera diverses activitats extraescolars que pugui fer la meva filla de 8 anys.
Resposta: Als vuit anys, la teva filla pot fer moltes activitats extraescolars. Podria fer una activitat artística com la pintura, la dansa o classes de música. També podria apuntar-se a un equip esportiu. Molts infants de la seva edat gaudeixen del futbol. Intenta trobar una activitat que pugui fer amb les seves amistats, perquè això farà que sigui més divertida per a ella.
Pregunta: Quin és el millor moment per comprar un cotxe?
Resposta: El millor moment per comprar un cotxe sol ser a final d'any, concretament al desembre. Això es deu al fet que els concessionaris d'automòbils intenten complir amb les quotes de venda mensuals, trimestrals i anuals, de manera que és més probable que t’ofereixin descomptes i incentius. També pots trobar bones ofertes a final de l’últim any d’un model concret, ja que els concessionaris liquiden l’inventari per deixar lloc als nous models. A part d'això, durant l’any els concessionaris solen fer diverses ofertes i també hi ha fires automobilístiques.
Pregunta: Vull saber tres maneres d'aconseguir un coco d'un cocoter.
Resposta: Aquí tens tres maneres d'obtenir un coco d'un cocoter:
1) Amb un bastó i una serra: Fixa una serra de mà de fulla corbada a l'extrem d'un bastó molt llarg. Assegura’t que la serra no pugui caure quan intentis fer caure el coco. Situa’t a una distància segura, lluny de la part inferior de l'arbre, fixa la serra a la tija del coco i estira cap avall.
2) Amb corretges de peu per trepar: Fes una corretja de peu amb un drap o una corda i trepa a la palmera agafant l'arbre amb les mans i amb la corretja dels peus. Assegura’t que la corretja dels peus estigui ben tensada amb l’arbre. Quan arribis a la part superior del cocoter, pots tallar un coco amb un ganivet que prèviament t’hagis posat al cinturó.
3) Amb una escala: Aquest mètode és útil per als cocoters més baixos. Col·loca l'escala en un terreny estable i inclina-la contra el cocoter. Comprova l’estabilitat de l'escala mentre puges. Puja per l'escala i quan tinguis el coco a l’abast, talla’l amb un ganivet.
Pregunta: Quines maneres divertides i segures hi ha de trencar una norma social sense infringir una llei?
Resposta: Aquí tens algunes maneres divertides i segures de trencar una norma social sense infringir la llei:
- Posa’t roba d'hivern en un dia calorós o un vestit de bany en un dia fred.
- Parla amb desconeguts a l'ascensor.
- Fes veure que et treus el nas mentre parles amb algú.
- Llepa el plat en un restaurant.
- Parla amb algú que estigui al lavabo del costat en un bany públic.
Pregunta: S'ha de permetre que els estudiants de secundària prenguin cafè?
Resposta: El cafè conté cafeïna, la qual ajuda a augmentar els nivells d'energia en el cos humà. No hi ha proves clares que demostrin que beure quantitats moderades de cafè perjudiqui la productivitat o la salut humana. Perquè els estudiants de secundària no s'adormin a les classes, permetre una quantitat limitada de cafè podria ser una bona idea.
Pregunta: Quin és el teu color preferit?
Resposta: Això depèn totalment de cada persona. A determinades persones els agrada el blau, a altres el vermell, i a altres, el verd. Un dels colors més populars és el blau.
Pregunta: Per què sento tant cansament?
Resposta: Si sovint sents un gran cansament sense motius evidents, com ara per falta de son, cal que consultis un metge. Si tens manca de son regularment, també has de consultar un metge.
Pregunta: Com aterren els avions?
Resposta: El pilot redueix la potència del motor, la qual cosa en redueix la propulsió i, al mateix temps, la sustentació, això fa que l’avió perdi alçada.
Pregunta: Fes una llista dels avantatges de la natació.
Resposta: La natació té molts beneficis que ajuden a promoure el benestar tant mental com físic. Des del punt de vista mental, la natació és ideal per aclarir la ment i, de fet, s'ha demostrat que allibera endorfines per tot el cos i proporciona una sensació refrescant i de felicitat després practicar-la. I des del punt de vist físic, la natació és una manera excel·lent de millorar la forma física cardiovascular i, al mateix temps augmentar els nivells de força i la flexibilitat a qualsevol edat.
Pregunta: Què és un calendari?
Resposta: Un calendari és una representació del temps definida pels humans. És una col·lecció de diversos dies que formen un mes, i el conjunt dels mesos que representen un any. Cada dia de la setmana d'un calendari es coneix amb una paraula: dilluns, dimarts, dimecres, dijous, divendres, dissabte i diumenge. El calendari s'utilitza per planificar esdeveniments programats en el futur, recordar els aniversaris i altres dates importants com ara els exàmens de l'escola. El calendari també es pot desglossar en mesos estacionals, que representen els mesos que coincideixen amb el clima durant qualsevol època de l'any.
Pregunta: Quins d’aquests vegetals creixen als arbres? Pomes, llimones, patates, pastanagues.
Resposta: Les pomes i les llimones creixen als arbres.
Pregunta: Com puc canviar un mal hàbit?
Resposta: Cada hàbit té un fet que el desencadena i, després d’aquest fet, una acció que fas de manera inconscient i la recompensa que et fa que segueixis fent el mateix hàbit. Quan dius que un hàbit és dolent, en realitat vol dir que l'acció que fas després del desencadenant és una cosa que voldries evitar fer.

Una manera eficaç de fer canvis és substituir l'acció per alguna cosa diferent. Perquè l’acció alternativa sigui efectiva, cal que també comporti la recompensa que espera el teu cervell. Per trobar una acció alternativa eficaç, cal que comprenguis quin és el desencadenant i quina és la recompensa. El primer pas és descobrir el desencadenant. Pots provar de pensar què va succeir quan vas començar a fer les accions. Una manera de trobar el patró és escriure el que passava. A continuació, pots observar-ho per mirar de trobar el patró.

Un cop hagis descobert el desencadenant, pots provar de canviar l’acció posterior a l'esdeveniment desencadenant. Amb la nova acció modificada, podràs descobrir gradualment la recompensa que hi havia en l’hàbit anterior. Algunes accions no et donaran una sensació tan satisfactòria com amb l’anterior. Després de diversos intents i errors, és probable que puguis afirmar que la nova acció et proporciona la mateixa satisfacció. Aleshores, podràs continuar fent la nova acció. Bàsicament, aquesta nova acció t'ajuda a adquirir el nou hàbit, reemplaçant l’hàbit anterior.

Finalment, tingues en compte que, en una situació d’estrès elevat, és possible que et sigui més difícil adoptar el nou hàbit i pensar en recuperar l'hàbit anterior. Confia en tu mateix per mantenir el nou hàbit. La confiança t'ajudarà a superar situacions difícils.
Pregunta: Quina és la diferència entre un bany i una dutxa?
Resposta: Tot i que tant un bany com una dutxa són dues formes habituals de rentar-se, impliquen diferents processos. Un bany consisteix en omplir una banyera i submergir-s’hi, mentre que una dutxa és posar-se sota un corrent constant d'aigua per rentar-se.
Pregunta: Què és una assegurança?
Resposta: L'assegurança és un mitjà de protecció davant de pèrdues financeres en què, a canvi d'una quota, una part es compromet a compensar l’altra part en cas d'una determinada pèrdua, dany o lesió. És una forma de gestió del risc, utilitzada principalment per cobrir el risc d'una pèrdua contingent o incerta.

L’entitat que ofereix assegurances es coneix com a asseguradora, companyia d'assegurances, empresa asseguradora o assegurador. La persona o entitat que contracta una assegurança es coneix com a prenedor de la pòlissa, mentre que una persona o entitat coberta per la pòlissa s'anomena assegurat. L'operació d'assegurança implica que el prenedor de l'assegurança assumeix una pèrdua garantida, concreta i relativament petita en forma de pagament a l'assegurador (una prima) a canvi de la promesa de l'asseguradora d'indemnitzar l'assegurat en cas de pèrdua coberta. La pèrdua pot ser econòmica o no, però ha de ser equiparable en termes econòmics. A més, sol implicar alguna cosa en què l'assegurat té un interès assegurable establert per propietat, possessió o relació preexistent.
Pregunta: Quins passos he de seguir per posar un elefant en una nevera?
Resposta: Desperta. No et pots permetre una nevera.
Pregunta: Quant és una milla?
Resposta: Una milla són 1.609 metres.